Gugunungan

Gugunungan nyaéta kaulinan paluhur-luhur nyieun gugunungan tina taneuh, ilaharna mah dipaénkeun ku barudak lalaki. Tempatna diburuan nu taneuhna lembut ( taneuh ngebul ). Nu nyararieunna naragog atawa dariuk dina taneuh. Mimitina nyiduh heula, terus dipurulukan taneuh. Kituna téh sok bari ngarawih, lila-lila taneuh nu dipuruluk-purulukeun téh maruncunung, maracunghul. Mun geus anggeus nyieun gugununganana sok terus patempo-tempo, nu saha nu pangluhurna.

Kawihna 
Biasana téh sok bari ngarawih ieu di handap:

Paluhur-luhur gunung

pahandap-handap gobang

paluhur-luhur gunung

pahandap-handap gobang

(kitu baé sababaraha balikan)

Rujukan 
Kaulinan budak Sunda
Kakawihan barudak